钦定古今图书集成/明伦汇编/氏族典/第351卷 > 《廖用贤尚友录》 > 楼炤
## 钦定古今图书集成/明伦汇编/氏族典/第351卷 > 《廖用贤尚友录》 > 楼炤

按《宋史楼炤传》，“炤字仲晖，婺州永康人。登政和五年
进士第，调大名府户曹，改西京国子博士、辟雍录淮
宁府司仪曹事，改尚书考功员外郎，擢右司郎中。绍
兴二年，以言者论去。六年，召为左司员外郎，寻迁殿
中侍御史。明年，迁起居郎。请补外，以秘阁修撰知温
州。未几，除中书舍人，寻迁给事中。九年，除端明殿学”
士、佥书枢密院事，继命往陕西宣谕德意。还朝，以亲
老求归省，许之。十四年，以资政殿学士知绍兴府，过
关入见，除佥书枢密院事。寻为李文会、詹大方所劾，
与祠。久之，除知宣州，徙广州，未行而卒，后谥“襄靖。”炤
蚤附蔡京，改秩为台谏所论。其后立朝至位，二府，皆
与秦桧同时。其宣谕陕西，妄自尊大，或者论其“好货，
失将士心”云：